# Ņujorka (štats)[labot | labot pirmkodu]

|  |
| --- |
| **Ņujorka** |
| New York |
| —  **ASV štats**  —  |
| Hudzonas upeHudzonas upe |
|

|  |  |
| --- | --- |
|  **Karogs** |  **Emblēma** |

 |
| Neformālais nosaukums: *The Empire State* |
| Devīze: *Excelsior* |
| Ņujorkas atrašanās vieta ASV |
| Pārvaldes centrs
  | Olbani
 |
| Lielākā pilsēta
  | Ņujorka
 |
| Oficiālā valoda
  | nav
  |
| Valsts
 |  ASV |
| Dibināts | 1788. gada 26. jūlijā (11. ASV pavalsts) |
| **Administrācija** |
|  - Gubernators
  | Ketija Hokula (D)  |
| **Platība**  |
|  - Kopējā
  | 141 205 km² |
|  - Sauszeme | 122 143 km² |
|  - Ūdens | 19 062 km²  13.5% |
| Augstākais punkts | Mērsi kalns, 1 629 m |
| **Iedzīvotāji** (2023. gadā) |
|  - Kopā | 19 571 216 |
|  - Blīvums | 138,6/km² |
|  - Rasu sastāvs | baltie — 62,0% melnie — 15,9% |
|  - Reliģijas | protestanti — 30% katoļi — >40% nereliģiozi — 13% |
| Laika josla | UTC (UTC-5)
  |
|  - Vasaras laiks (DST) | UTC (UTC-4) |
| **Mājaslapa:** www.ny.gov |
|  **Ņujorka Vikikrātuvē** |

**Ņujorka** (angļu: *New York*) ir viens no Amerikas Savienoto Valstu štatiem, kas atrodas Ziemeļaustrumu reģionā. Ņujorkas administratīvais centrs ir Olbani, taču štatā esošā Ņujorkas pilsēta ir dominējošā pilsēta, viena no nozīmīgākajām pilsētām pasaulē. Nereti štats tiek saukts par **Ņujorkas štatu** (*New York State*), lai atšķirtu to no Ņujorkas pilsētas. Štats robežojas ar Konektikutas, Masačūsetsas, Pensilvānijas, Vērmontas štatiem, kā arī ar Kanādas provincēm Ontārio un Kvebeku. Štata dienvidaustrumos to apskalo Atlantijas okeāns.
2012. gadā štatā dzīvoja aptuveni 19,6 miljoni iedzīvotāju, no kuriem aptuveni 40% ir Ņujorkas pilsētas iedzīvotāji.

Ņujorkas štatam raksturīga liela ainavu daudzveidība no milzīgas metropoles ainavas štata austrumos līdz pirmatnējām, maz pārveidotām ainavām jau Ņujorkas pilsētas pievārtē.

## Vēsture

Pirms eiropiešu kolonizācijas mūsdienu Ņujorkas štata teritorijā dzīvoja algonkinu un irokēzu ciltis. 17. gadsimta sākumā šajā teritorijā ieradās nīderlandiešu kolonisti, izveidojot Jauno Nīderlandi. 1664. gadā briti pārņēma kontroli pār šo koloniju, izveidojot Ņujorkas provinci.

18. gadsimtā izcēlās Neatkarības karš. Aptuveni viena trešdaļa no visām kara kaujām notika Ņujorkas štata teritorijā. 1788. gadā tā kļuva par 11. ASV pavalsti. 19. un 20. gadsimtā Ņujorkas štats bija Eiropas ieceļotāju vārti Amerikas Savienotajās Valstīs.

* Anglijas un Francijas Ziemeļamerikas kolonijas (1702)
* Karš ar frančiem un indiāņiem (1755–1763)
* Ņujorka (N Y) kā viena no 13 kolonijām (1775)

### 21. gadsimts

2001. gada 11. septembrī divas no četrām nolaupītajām lidmašīnām ietriecās Pasaules tirdzniecības centra dvīņu torņos Manhetenas lejasdaļā, un torņi sabruka. Pasaules tirdzniecības centrs arī sabruka ugunsgrēku radīto postījumu dēļ. Pārējās Pasaules tirdzniecības centra kompleksa ēkas tika bojātas neatgriezeniski un drīz pēc tam tika nojauktas. Dvīņu torņu sabrukšana radīja lielus postījumus un izraisīja 2753 upuru nāvi, tostarp 147, kas atradās abās lidmašīnās. Kopš 11. septembra lielākā daļa Lejas Manhetenas ir atjaunota. Kopš tā laika vairāk nekā 7000 glābšanas darbinieku un apgabala iedzīvotāju ir saslimuši ar vairākām dzīvībai bīstamām slimībām, un daži ir miruši.

Memoriāls šajā vietā, Nacionālais 11. septembra memoriāls un muzejs, tika atvērts sabiedrībai 2011. gada 11. septembrī. Vēlāk 2014. gada 21. martā šajā vietā tika atvērts pastāvīgs muzejs. Pēc tā pabeigšanas 2014. gadā tika izveidotais jaunais One World Trade Centrs kļuva par augstāko debesskrāpi Rietumu puslodē, sasniedzot 541 m (1776 pēdu) augstumu, kas simbolizē gadu, kad Amerika ieguva neatkarību 1776. gadā. No 2006. līdz 2018. gadam tika pabeigts Pasaules tirdzniecības centrs, Pasaules tirdzniecības centra transporta mezgls, *Liberty Park* un *Fiterman Hall*. Pēc Pasaules tirdzniecības centra sagraušanas tā vietā uzbūvēta Svētā Nikolaja grieķu pareizticīgo baznīca un Ronalda Perelmana skatuves mākslas centrs.

## Lielākās pilsētas

| Vieta | Pilsēta | Iedzīvotāju skaits |
| --- | --- | --- |
| 1 | Ņujorka | 8 804 190 |
| 2 | Bufalo | 278 349 |
| 3 | Jonkersa | 211 569 |
| 4 | Ročestera | 211 328 |
| 5 | Sirakjūsa | 148 620 |
| 6 | Olbani | 99 224 |
| 7 | Ņūrošela | 79 726 |
| 8 | Mauntvernona | 73 893 |
| 9 | Skenektadi | 67 047 |
| 10 | Jūtika | 65 283 |

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Ņujorka.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)